Këshilli Administrativ i Institutit të Sigurimeve Shoqërore miratoi indeksimin e pensioneve në masën ….

Këshilli Administrativ i ISSH-së, zhvilloi në datë 12 shtator 2024, mbledhjen e tij të radhës, nën drejtimin e Zëvendësministres së Ekonomisë, Kulturës dhe  Inovacionit, znj. Olta Manjani.

Në qendër të diskutimeve mes anëtarëve të Këshillit ishte miratimi i vendimit për indeksimin e të gjitha kategorive të pensioneve, që mbulon Instituti i Sigurimeve Shoqërore, sipas legjislacionit në fuqi.

Ky projektvendim, do të kalojë për miratim edhe në Këshillin e Ministrave.

Për periudhën , Indeksi i Çmimeve të Konsumit të shportës së mallrave dhe shërbimeve për pensionistët, që llogaritet nga INSTAT, rezultoi në masën 8.6%.

Nga data 1 tetor 2024, mbi 767 mijë përfitues të të gjitha kategorive të pensioneve do të paguhen të indeksuar me këtë përqindje, duke garantuar një mbrojtje më të mirë të kësaj shtrese të popullsisë.

Edhe pensioni social, që përfitohet nga personat rezidentë shqiptarë mbi moshën 70 vjeç, të cilët nuk kanë të ardhura, do të pësojë rritje duke u llogaritur në 9,327 lekë ose 739 lekë më shumë.  Nga kjo masë do të përfitojnë 2,499 persona, në shkallë vendi.

Efektet financiare të politikës së indeksimit të pensioneve për tre muajt e mbetur të vitit 2024 llogariten në rreth 3.2 miliardë lekë, ndërsa ai mbartës për vitin 2025 do të jetë 12.1 miliardë lekë.

Instituti i Sigurimeve Shoqërore është i angazhuar për të garantuar zbatimin e plotë dhe me efikasitet të politikave që kanë për qëllim trajtimin e qytetarëve në mënyrë të barabartë dhe bazuar në kontributet e paguara.

Objektivat kryesorë të punës sonë mbeten rritja e qendrueshmërisë financiare të skemës, ulja e deficitit, si dhe ulja e transfertës nga buxheti i shtetit, kjo bazuar edhe në ecurinë pozitive të të ardhurave, që deri në fund të vitit të tejkalohen akoma më shumë.

Të garantojë përfitime për të gjithë, në proporcion me kontributet e dhëna

Të krijojë një mbrojtje sociale më të plotë për të gjithë kategoritë e popullsisë

Administrimi i sigurimeve shoqërore në përgjithësi dhe i politikave të pensioneve në veçanti, vendosja e personave të siguruar dhe përmirësimi i shërbimit ndaj tyre në qendër të veprimtarisë së këtij institucioni, mbulimi i popullsisë me elemente të sigurimeve shoqërore në çdo vend dhe kohë kur lind kjo e drejtë, rritja e numrit të kontribuesve dhe grumbullimi i të ardhurave nga kontributet e fermerëve dhe të siguruarit vullnetar, përmirësimi i efiçiencës në menaxhimin e fondeve të sigurimeve shoqërore, i fondeve përkohësisht të lira dhe fondit rezervë.

Misioni i sistemit të sigurimeve shoqërore është mbulimi i të gjithë popullsisë me element të sigurimeve shoqërore dhe akordimi i përfitimeve për pension, paaftësi të përkohëshme në punë, barrëlindje, aksidente në punë dhe sëmundje profesionale e përfitime suplementare në momentin e lindjes të së drejtës dhe nevojs për to.

Vizioni i sistemit të sigurimeve shoqërore është fokusuar në përmirësimin e skemave aktuale nëpërmjet reformimit të shtyllës publike të pensioneve e forcimit të një lidhjeje më të drejtpërdrejtë midis kontributeve të paguara dhe përfitimeve të ardhshme, futjes graduale të skemave të përfitimeve suplementare të menaxhuara nga subjekte jopublike, krijimit të llogarive personale të çdo kontribuesi dhe përfituesi, arritjen e transparencës maksimale, duke krijuar akses personal tek klientët tanë.

Pwrshendetje,

**Dallandyshe Mehdi Toka**

**Rregullorja e pwrbashket KMCAP Datë 30.05.2005 “Për Organizimin, të Drejtat, Detyrat dhe Funksionimin e Komisionit Mjekësor të Caktimit të Aftësisë për Punë të Invalidëve”**

Nese perfiton invaliditet te plote i semuri duhet te kete konsumuar me pare periudhen prej 6 muaj te paaftesise se perkohshme per semundje te pergjithshme dhe 1 vit per semundjen profesionale/aksident ne pune.

Nese perfiton invaliditet te pjesshem, mund te perfitoje deri ne 6 muaj pagese per paaftesi te

perkoheshme nga semundje e pergjithshme, ose deri 12 muaj per aksidentet ne pune/ semundjet

profesionale.

**Te tjere, sipas nenit 2 pika "b" dhe nenit 3 te ligjit nr.7703, dt.11.05.1993, perfitojne invaliditet te plote pas perjudhes 6 mujore te paaftesise se perkoheshme per pune (e papaguar).**

Neni 2 i ligjit nr. 7703/1993, i ndryshuar.

Sigurimi shoqëror i detyrueshëm është jofitimprurës, që mbron me të ardhura:

a) Personat e punësuar në lidhje me:

- paaftësinë e përkohshme në punë për shkak të sëmundjes;

- barrëlindjen;

- pleqërinë, invaliditetin dhe humbjen e mbajtësit të familjes;

- aksidentin në punë dhe sëmundjet profesionale;

- papunësinë;

b) personat e tjerë ekonomikisht aktivë (punëdhënësit dhe të vetëpunësuarit) në lidhje me:

- barrëlindjen;

- pleqërinë, invaliditetin dhe humbjen e mbajtësit të familjes.

Përshëndetje zj. Lutfije,

Lidhur me kërkesën tuaj *“për të vazhduar komunikimin në platformën online tek “e-albania” dhe ISSH të lëshojë aktin pozitiv tek “Hapësira - dokumentet e mia”- “Ankim në Komisionin Rajonal të Ankimit”*, ky është një shërbim që duhet ta kryeni ju përmes kësaj platfome, lidhur me kërkesat tuaja.

Nga data 1 maj 2022, në zbatim të VKM nr. 252, datë 29.04.2022 “Për procedurat e ofrimit të shërbimeve online nga institucionet shërbimofruese dhe për metodologjinë e monitorimit e të kontrollit të veprimtarisë administrative të ofrimit të tyre”, të gjitha aplikimet për shërbimet që ofron Instituti i Sigurimeve Shoqërore realizohen vetëm online, në platformën e-Albania.

Në bazë të aplikimit tuaj, përgjigjet mund t’i gjeni në çdo kohë në seksionin "Dokumentet e mia" te hapësira juaj në portalin e-Albania.

Nga verifikimi që kemi kryer, ju e keni përdorur edhe më parë platformën online “e-albania”, kur i jeni drejtuar DRSSH Elbasan si më poshtë :

* më datë 15.09.2023, me kërkesën për të përftuar pension të parakohshëm ushtarak, sipas ligjit nr.10142, datë 15.05.2009, kërkesë e cila me datë 27.09.2023 është refuzuar nga DRSSH Elbasan dhe ju është njoftuar në llogarinë tuaj në e Albania.
* më datë 06.11.2023, me kërkesën për të përfituar pension familjar sipas ligjit nr. 8097, datë 21.03.1996, kërkesë e cila me datë 06.11.2023 është refuzuar nga DRSSH Elbasan dhe ju është njoftuar në llogarinë tuaj në e Albania.
* më datë 15.12.2023, me kërkesën për Komisionin Rajonal të Ankimit Elbasan, ku keni kërkuar të përfitoni nga neni 33 i ligjit nr. 4171/1966. KRA Elbasan me vendim nr. 310, datë 19.12.2023 ka vendosur *“të mos marrë në shqyrtim kërkesën tuaj”* dhe më datë 16.12 2023 ju ka njoftuar në llogarinë tuaj në e Albania.

Sa i përket vendimit gjyqësor për të cilin shkruani, nëse DRSSH Elbasan ka qenë palë në gjykim, ju duhet t’i drejtoheni DRSSH Elbasan për zbatimin e tij, përmes platformës online tek “e-albania”.

Ju faleminderit !

**Pas procesimit vërtetimin mund ta gjeni në çdo kohë në seksionin "Dokumentet e mia" te hapësira juaj në portalin e-Albania.**

Persa parashtroni, sqaroj se arkivat e sigurimeve shoqerore disponojne dokumentacion vjetersie ne pune, te dorezuar nga subjektet fondkrijuese dhe i kane te arkivuara ato.

Cdo vertetim vjetersie ne pune, sherbehet ne baze te kerkeses se te interesuarit dhe duke i qendruar besnik te dhenave, qe jane ne kete dokumentacion.

Nese personi nuk figuron ne keto dokumenta qe disponojne per vitet qe pretendon, arkivat e sigurimeve shoqerore do japin vertetim negativ per periudhen qe kerkon.

Kur personi te mbushe moshen per pension sipas ligjit 7703, "Per sigurimet shoqerore ne RSH", te ndryshuar, ju do te aplikoni ne portalin e-Albania dhe cdo dokument vjetersie ne pune qe disponon, duke perfshire librezen e punes origjinale dhe vendimin e emerimit,  do t'ia bashkelidhe aplikimit.

Me pas jane strukturat e sigurimeve shoqerore, ato qe do ta vleresojne kete dokumentacion dhe do t'i japin pergjigje zyrtare, mbi pensionin e personit.

Duhet te theksoj se, arkivat e sigurimeve shoqerore disponojne dokumentacion vjetersie ne pune, te dorezuar nga subjektet fondkrijuese dhe i kane te arkivuara ato.

Cdo vertetim vjetersie ne pune, sherbehet ne baze te kerkeses te te interesuarit dhe duke i qendruar besnik te dhenave, qe jane ne kete dokumentacion.

Nese arkivat e sigurimeve shoqerore nuk disponojne dokumentacion te subjekteve ku personi ka punuar, vertetimi del negativ si ne rastin tuaj.

Kur ju te mbushni moshen per pension sipas ligjit 7703, "Per sigurimet shoqerore ne RSH", te ndryshuar, ju do te aplikoni ne portalin e-Albania dhe cdo dokument vjetersie ne pune qe dispononi, duke perfshire librezen e punes origjinale dhe cdo vertetim tjeter,  do t'ia bashkelidhni aplikimit.

Me pas jane strukturat e sigurimeve shoqerore, ato qe do ta vleresojne kete dokumentacion dhe do te bejne verifikimet e duhura per cdo periudhe punesimi, duke ju dhene pergjigje zyrtare, mbi pensionin tuaj.

Përshëndetje,

Lidhur me rastin e identifikuar me NID E05803025P, ju informojmë se :

Marrëveshja “Për pagesën e pensioneve dhe përfitimeve të tjera nga sigurimet shoqërore dhe arkëtimin e kontributeve të sigurimeve shoqërore dhe shëndetësore", me nr. 6092 prot, datë 11.07.2023, e lidhur midis Institutit të Sigurimeve Shoqërore dhe Postës Shqiptare sh.a,  në nenet 7.4 dhe 7.5, përcakton se:

*7.4.Kur pensionisti nuk ka mundësi të paraqitet vetë në zyrën postare për të tërhequr pensionin, ka të drejtë të autorizojë një person tjetër me prokurë. Pensionistët që provohen se jetojnë jashtë territorit të Shqipërisë, ju lejohet të lëshojnë prokurë vetëm me akt noterial.*

*7.5.Personi i autorizuar me prokurë për tërheqjen e pensionit të të përfaqësuarit paraqit në qendrat e pagesës këto dokumenta:*

**-*Prokurën e përfaqësimit, e përpiluar me akt noterial, e cila ka afat vlefshmërie 3 vite ose prokurë të hartuar sipas modelit bashkëlidhur Aneksit të kësaj Marrëveshje, e cila ka afat vlefshmërie 6 muaj;***

***- Dokument identifikimi (letërnjoftim elektronik ose pasaportë biometrike);***

***- Certifikatë personale e pensionistit, e gjeneruar nga portali e-Albania, e cila rinovohet çdo 6 muaj, dhe administrohet në dosjen e prokurës;***

***- Deklaratë për konfirmimin e të qënit në jetë të pensionistit, me qëllim vijimësinë e pagesës së pensionit, e cila rinovohet çdo 6 muaj dhe administrohet në dosjen e prokurës. Deklarata paraqitet në rastet kur prokura është e hartuar me akt noterial, sipas modelit bashkëlidhur kësaj Marrëveshje****.*

Sa më sipër, nëse prokura për tërheqjen e pensionit, që personi administron aktualisht,  nuk i ka kaluar 3 vite nga momenti i lëshimit, personi ka të drejtë të kryejë tërheqjen e pensionit për prindërit deri në përfundim të afatit 3 vjeçar.

Në rast të kundërt, në zbatim të Marrëveshjes nr. 6092 prot, datë 11.07.2023, personi duhet të pajiset me prokurën e përfaqësimit, të përpiluar me akt noterial, e cila ka afat vlefshmërie 3 vite ose prokurë të hartuar sipas modelit bashkëlidhur Aneksit të kësaj Marrëveshje, e cila ka afat vlefshmërie 6 muaj.

Marrëveshja e hartuar midis Institutit të Sigurimeve Shoqërore dhe Postës Shqiptare ka për qëllim të rrisi bashkëpunimin mes palëve, për ofrimin e shërbimeve cilësore, me standarte, duke iu përgjigjur sfidave, eliminuar rreziqet dhe barrierat administrative.

Kjo Marrëveshje ka hyrë në fuqi në datën 01 gusht 2023.

Ju faleminderit,

Përshëndetje,

##### Përshendetje,

##### Lidhur me kërkesën e zj. Enverie Osmani, nga verifikimi i sistemit online, rezulton se kërkesa e të interesuarës për Komisionin Rajonal të Ankimit Tiranë, është shqyrtuar nga ky komision.

##### Me vendim nr. 150, datë 25.03.2024 Komisioni Rajonal i Ankimit Tiranë, ka vendosur *“të kthejë për rishqyrtim kërkesën zj. Enverie Osmani*”.

##### Më datë 11.04.2024 kërkuesja është njoftuar online në llogarinë e saj në e Albania, mbi vendimin e marrë nga KRA Tiranë.

##### Vendimi i Komisionit Rajonal të Ankimit Tiranë, është dërguar në rrugë postare në adresën e banimit të zj. Enverie Osmani, por është kthyer mbrapsht në DRSSH Tiranë për shkak të mosgjetjes së personit në banesë. Zj. Enverie Osmani duhet të paraqitet në DRSSH Tiranë për të tërhequr vendimin e KRA Tiranë.

##### Vendimi nr. 150, datë 25.03.2024 Komisioni Rajonal i Ankimit Tiranë nuk është përfundimtar, pasi ky komision ka lënë detyra për Degën e Përfitimeve lidhur me periudhën e punës 1980 – 1990 në KB Barmash.

##### Vendimi përfundimtar i KRA Tiranë, do t’i komunikohet kërkueses në llogarinë e saj në e albania dhe në rrugë postare.

##### Ju faleminderit !

##### Përshëndetje !

##### Sa i takon kërkesave të zj. Feride Bega, e identifikuar me NID G25912119G, nga verifikimi i kryer në sistemin online, rezulton se :

##### Më datë 06.06.2024 kërkuesja i është drejtuar DRSSH Korçë, për njohje të periudhave të sigurimi në ish kooperativat me dokumentacion të djegur, sipas ligjit nr. 169/2020 dhe VKM nr.432/2021.

##### Në këtë aplikim, kërkuesja ka deklaruar periudhat 03.08.1981 – 31.03.1984 në KB Vodohovë, si dhe periudha pune në NTSH Miras dhe NB Maliq, subjekte që nuk përfshihen në ligjin nr. 160/2020 dhe VKM nr.432/2021.

##### DRSSH Korçë më datë 07.06.2024, i ka bërë më dije zj. Feride Bega, në llogarinë e saj në e Albania, se kërkesa e saj është refuzuar dhe e ka orientuar atë të bëjë kërkesën për pension pleqërie si dhe të dërgojë me postë dokumentat origjinalë që disponon.

##### Më datë 27.06.2024 kërkuesja ka aplikuar për pension pleqërie dhe dokumentacioni i saj, është në përpunim në Degën e Përfitimeve në DRSSH Korçë, për të dyja kërkesat.

##### Brenda 45 ditëve, Dega e Përfitimeve do të shprehet me vendim, të cilin do t’ja komunikojë kërkueses në llogarinë e saj në e Albania.

##### Ju faleminderit !

##### Përshëndetje,

##### Sa i takon informacionit që kërkon z. Nazmi Gërdeci, i identifikuar me ID F90320409M :

Instituti i Sigurimeve Shoqërore ka mision akordimin e përfitimeve për personat që plotësojnë kushtet për përfitim, sipas Ligjit nr. 7703, datë 11.05.1993 “Për sigurimet shoqërore në Republikën e Shqipërisë”, i ndryshuar.

Strukturat Rajonale të Sigurimeve Shoqërore, **brenda 45 ditëve nga momenti që një person  aplikon  dhe  dorëzon dokumentacionin e kërkuar për pension  pleqërie,**në zbatim të nenit 31, 32, 92, të Ligjit nr. 7703, datë 11.5.1993 “Për sigurimet shoqërore në Republikën e Shqipërisë”, të ndryshuar, kryejnë verifikimet, llogaritjen e pensionit dhe shprehen në lidhje me vendimin e caktimit të pensionit të pleqërisë.

Në zbatim të Rregullores nr. 1, datë 21.10.2008, “Për caktimin, administrimin dhe pagesën e pensioneve”, Strukturat Rajonale të Sigurimeve Shoqërore, marrin në shqyrtim dokumentacionin original të dorëzuar nga aplikuesi dhe për veprimet administrative të kryera e informojnë zyrtarisht atë.

Dokumentet origjinale që kërkuesi ka ngarkuar në sistemin online, duhen bashkëlidhur dhe dërguar me postë pranë DRSSH përkatëse.

##### Ju faleminderit !

**Aplikim për pension familjar**

- Identifikohuni si qytetar në portalin e-Albania

- Zgjidhni shërbimin "Aplikim për pension familjar"

- Klikoni butonin "Përdor"

Plotësoni formularin përkatës për këtë kërkesë

 - NID (Numri personal në Kartën tuaj të identitetit) plotësohet paraprakisht në momentin që ju hyni në portal me kredencialet tuaja.

- vendos NID – in e të ndjerit në fushën përkatëse (të dhënat e të ndjerit). Nëse të dhënat e të ndjerit nuk vijnë automatikisht, duhet t’i shënoni ju (emër, atësi, mbiemër).

 - Me informacionin e NID (Numri personal në Kartën tuaj të identitetit) plotësohen automatikisht edhe të dhënat e tjera nga Instituti i Sigurimeve Shoqërore.

 - Ju duhet të plotësoni formularin sipas fushave.

 - Numri dhe data e protokollit do plotësohet nga punonjësit tanë.

 - Dokumentet origjinale që i keni bashkëlidhur gjatë aplikimit duhet të dërgohen me postë pranë DRSSH përkatëse.

- Ju lutem mbani në konsideratë që zarfi i përcjelljes së këtyre dokumenteve të shoqërohet me numrin e aplikimit tuaj.

Faleminderit

Përshëndetje,

Sa i takon kërkesës lidhur me kërkimin e periudhave të punës, për efekt të përfitimit të pensionit të pleqërisë, ju informojmë si më poshtë ;

* Në zbatim të Ligjit nr. 7703, datë 11.5.1993 “Për sigurimet shoqërore në Republikën e Shqipërisë”, të ndryshuar, dhe akteve të tjera nënligjore në zbatim të tij, kërkimi i periudhave të punës, në rastet kur mungon dokumentacioni i vjetërsisë në punë, (librezë pune), është detyrim i strukturave Rajonale të Sigurimeve Shoqërore.

Brenda 45 ditëve nga momenti që një person aplikon, deklaron dhe dorëzon dokumentacionin e kërkuar për pension pleqërie,**strukturat përgjegjëse të sigurimeve shoqërore, kryejnë verifikimet e duhura bazuar në deklarimet dhe dokumentacionin e të interesuarit, dhe shprehen me vendim në lidhje me vendimin e caktimit të pensionit të pleqërisë dhe llogaritjen e tij.**

* Nga data 1 maj 2022, në zbatim të VKM nr. 252, datë 29.04.2022 “Për procedurat e ofrimit të shërbimeve online nga institucionet shërbimofruese dhe për metodologjinë e monitorimit e të kontrollit të veprimtarisë administrative të ofrimit të tyre”, të gjitha aplikimet për shërbimet që ofron Instituti i Sigurimeve Shoqërore realizohen vetëm online, në platformën e-Albania.

Në mënyrë që i interesuari ta ketë më të lehtë gjetjen e shërbimit, mund ta kërkojë atë në faqen zyrtare të Institutit të Sigurimeve Shoqërore, në Rubrikën APLIKIME ONLINE NË E-ALBANIA, të përzgjedhë shërbimin dhe më pas të hyjë me të dhënat e tij në e-Albania.

* **Hapat e procedures**

- Identifikohuni si qytetar në portalin e-Albania

- Zgjidhni shërbimin "Aplikim për pension pleqërie, suplementar pilot, suplementar lundrues i nëndetëseve apo suplementar për akademik"

- Klikoni butonin "Përdor";

- Përzgjidhni llojin e pensionit për të cilën do të parashtroni kërkesën për përfitim; **(Përzgjidhni me tik “Pension pleqërie, sipas ligjit nr.7703/1993, i ndryshuar”**

- Plotësoni formularin elektronik me të dhënat e nevojshme mbi periudhat e punësimit, marrëdhëniet financiare si dhe përfitimeve të tjera të nevojshme;

**Në formularin elektronik që do të plotësohet, do të deklarohen saktë të gjitha periudhat e punësimit, ndërmarrjet apo institucionet ku ka punuar i interesuari.**

**- Bëni shënime në rubrikën “Shënime të aplikantit” (sqarime që i vlerësoni të nevojshme për dhënien e informacionit të vlefshëm lidhur me periudhat e punësimit apo të dhëna të tjera);**

- Klikoni butonin “Dërgo” në fund të formularit.

- Dokumentet origjinale që i keni bashkëlidhur gjatë aplikimit duhet të dërgohen me postë pranë DRSSH përkatëse.

Ju lutem mbani në konsideratë që zarfi i përcjelljes së këtyre dokumenteve të shoqërohet me numrin e aplikimit.
**Koha e nevojshme e marrjes së shërbimit**
45 ditë
**Periudha e vlefshmërisë**
1 vit
**Kostot**
Pa pagesë
**Më shumë**
Për çdo pyetje apo paqartësi mbi përdorimin e shërbimit mund të kontaktoni në adresën helpdesk@e-albania.al.

Ju faleminderit !

Përshëndetje,

Zj. Hajtanga Shahini është e datëlindjes 19.08.1962 dhe ka plotësuar moshën 61 vjeç e 8 muaj për të përfituar pension pleqërie më datë 19.04.2024, ndërkohë që ishte në përfitim të pensionit familjar.

Me kërkesën e datës 23.05.2024 i është drejtuar DRSSH Durrës, me objekt *“Kërkesë për të mbajtur pensionin familjar në vend të atij të pleqërisë”.*

DRSSH Durrës ka vazhduar të trajtojë kërkuesen me pension familjar, të cilin kërkuesja nuk e ka tërhequr prej datës 01.04.2024.

Sa më lart, zj. Hajtanga Shahini duhet të paraqitet në Qendrën Paguese nr. 1 Durrës, për të tërhequr këstet e pensionit familjar nga data 01.04.2024 e në vazhdim.

Ju faleminderit !

Përshëndetje,

Lidhur me problematikën e z. Dhimitri Mekshi, mbi procedurën që duhet të ndjekë për ankimimet e tij, nga verifikimet e kryera me sistemin online, rezulton se :

Pas refuzimit të njohjes së periudhës 01.01.1994 – 31.03.1997 në Drejtorinë e Policisë Qarkut Gjirokastër, z. Dhimitri Mekshi më datë 29.05.2024 i është drejtuar Komisionit Qendror të Ankimit.

Dega e Përfitimeve në DRSSH Gjirokastër, me shkresën “Kthim përgjigje” të datës 19.03.2024, e ka orientuar kërkuesin *“Në mbështetje të pikës 1, të nenit 86, të ligjit nr. 7703, datë 11.05.1993, të ndryshuar keni të drejtën e ankimit në Komisionin Rajonal të Ankimit të Drejtorisë Rajonale Gjirokastër, brenda 30 ditëve nga data e marrjes dije”.*

Më datë 03.06.2024 kërkuesi është njoftuar në llogarinë e tij në e Albania, që t’i drejtohet me kërkesë Komisionit Rajonal të Ankimit Gjirokastër dhe jo Komisionit Qendror të Ankimit Tiranë.

Duke iu referuar nenit 86, **Ankimimi,** të ligjit nr.7703, datë 11.5.1993 “Për Sigurimet Shoqërore në Republikën e Shqipërisë”, i ndryshuar**,** parashikohet kjo procedurë ankimi:

*Ankimi kundër vendimit të përfitimeve bëhet**në* ***Komisionin Rajonal të Ankimit pranë Drejtorisë Rajonale të Sigurimeve Shoqërore.***

*Ankimi kundër vendimit të Komisionit të DRSSH-së bëhet në* ***Komisionin Qëndror të Ankimit*** *pranë* ***Drejtorisë së Përgjithshme të Institutit të Sigurimeve Shoqërore.***

Sa më lart, kërkuesi duhet t’i drejtohet me kërkesë Komisionit Rajonal të Ankimit lidhur me pretendimet e tij dhe në rast vendimi negativ nga ky komision, brenda 30 ditësh nga marrja dijeni e vendimit të KRA Gjirokastër, duhet t’i drejtohet Komisionit Qendror të Ankimit.

Ditë të mbarë!

Përshëndetje,

Lidhur me dokumentacionin që duhet të plotësojë zj. Albana Miftari për të përfituar pension invaliditeti, kërkuesja është njoftuar në llogarinë e saj në e Albania, më datë 28.05.2024, se dokumentet e paraqitura prej saj, duhet të plotësohen me :

* Fletë drejtimi për kemp,
* Fletë dalje nga spitali
* Dokumenta të tjera mjekësore,
* Të plotësohet deklarata e punësimit dhe kërkuesja duhet të riaplikojë përsëri.

Dokumentacioni për të përfituar pension invaliditeti :

Përfituesi për pension të plotë të invaliditetit ose i autorizuari me prokurë, së bashku me kërkesën duhet të paraqesë dhe dokumentat e mëposhtme:
a) Dokumentat që vërtetojnë moshën dhe identitetin:
– Fotokopje e letërnjoftimit elektronik

– Çertifikatë martese (vetëm për aplikueset femra);

b) Dokumentat që vërtetojnë periudhat e sigurimit dhe llojin e punës janë:

– Libreza e punës;

– Vërtetim për periudhën e sigurimit, e lëshuar nga zyra e arkivit pranë Drejtorisë Rajonale të Sigurimeve Shoqërore për punëdhënësit, të punësuarit, të vetëpunësuarit, të  vetëpunësuarit në bujqësi dhe të siguruarit në mënyrë vullnetare, si dhe të siguruarit sipas VKM;
– Vendim gjykate për njohje të vjetërsisë në punë (nëse shikohet e arsyeshme);
– Vërtetim i vjetërsisë në punë për ish-anëtarët e kooperativave bujqësore, para vitit 1992;
– Fotokopje e noterizuar e diplomës së shkollës së lartë për kërkueset femra (kur kanë mbaruar studimet e larta, me shkëputje nga puna);
– Çdo dokument tjetër justifikues, që vërteton qënien në punë;

– Këto dokumenta, për efekt përfitimi pensioni invaliditeti, do të pranohen kur personi nuk ka mbushur moshën e pensionit të pleqërisë.

c) Dokumentat që vërtetojnë  të ardhurat e realizuara:
– Vërtetim page, sipas së cilës është derdhur kontribut për periudhat e sigurimit që nga 01.01.1994 deri në momentin e shkëputjes nga puna, sipas formularit tip (nëse ka punuar dhe ka derdhur kontribute për periudhat pas datës 01.01.1994);

- Vërtetim i pagës mesatare neto, për vitin e fundit të punës;
– Çdo dokument tjetër justifikues, që vërteton pagën ose derdhjen e periudhave kontributive.

d) Dokumentat që vërtetojnë  gjendjen shëndetësore:
– Fletë-drejtimi për në KMCAP, lëshuar nga institucione shëndetësore me shtretër, (Spital), shoqëruar me fletë-dalje nga spitali, ekzaminime e dokumenta të tjera plotësuese, të kërkuara kur del për herë të parë në KMCAP;
– Fletë-drejtimi nga KML për ato gjëndje shëndetësore, që nuk janë objekt trajtimi në spital, sipas përcaktimit në Rregullore;
– Epikrizë përcjellëse, lëshuar nga mjekë specialistë, apo konsulta e shoqëruar me egzaminimet e nevojshme. Kur del për rikontroll duhet shoqëruar me egzaminimet përkatëse zyrtare;
– Kartela personale dhe libri i shëndetit për të vërtetuar ecurinë e sëmundjes, ndjekjen dhe trajtimin mjekësor me ilaçe;
– Fletë-drejtimi për KMCAP, që vërteton rëndimin e gjëndjes shëndetësore, e vlefshme për KMCAP, para afatit të rikontrollit;
– Raport mjekësor lëshuar nga Komisioni Mjekësor, që përcakton gjëndjen shëndetësore dhe aftësinë për punë (para fillimit të punësimit ose të përfshirjes në çdo skemë sigurimi);

– Vërtetim për pagesën e paaftësisë për punë, shkaktuar nga një sëmundje e përgjithshme (për punëmarrësin).

Ju faleminderit !

Përshëndetje,

Lidhur me kërkesën për transferim të pensionit familjar që ka përfituar e mitura Meilin Metaj, ju informojmë :

Bankat e nivelit të dytë me të cilat ISSH ka marrëveshje për shpërndarjen e pensioneve në Shqiperi jans:  BKT, Credins, Intesa San Paolo, America Bank of Investement (ABI), FIB, Union Bank dhe OTP.

Për transferimin e pensionit në bankë, duhet të hapet paraprakisht një llogari bankare në emër të përfituesit, në një nga këto Banka.

Për procedurën e hapjes së llogarisë për transferimin e pensionit familjar, kërkuesja duhet të bisedojë me Bankën që ka zgjedhur të kalojë pagesën, se në emër të kujt hapet llogaria bankare.

Ndërkohë, ju informojmë se pensionistët/personat, të cilët tërheqin pensionin në banke janë të detyruar (sipas marrëveshjes Bankë dhe ISSH) që të plotësojnë dhe dorëzojnë dy herë në vit (në shtator dhe mars) "Deklaratë për konfirmimin e kreditimit të llogarisë dhe rregullshmërinë e pagesave në bankat e nivelit të dytë", që mos t'iu bllokohet tërheqja e pensionit.

Në këtë marrëveshje është përcaktuar se një herë në vit deklarata mund të plotësohet dhe postohet nëpërmjet portalit e-Albania, që do të thotë që përfituesi mund ta plotësojë e prezantojë deklaratën konfirmuese, në një 6 mujor pranë sportelit të dhe ne 6 mujorin tjetër mund ta plotësojë dhe postojë nëpëmjet portalit e-Albania.

Për të transferuar pensionin nga Posta Paguese në një nga Bankat e Nivelit të dytë, me të cilat ISSH ka marrëveshje, pensionisti duhet të aplikojë tek portali e-albania, duke klikuar tek shërbimi "Kontribute dhe Pensioni" dhe aty klikon shërbimin “Kërkesë për transferim dosjeje përfitimi”.

E interesuara duhet të plotësojë fushat e kërkuara, duke përdorur NID – in e të bijës, duke zgjedhur “DRSSH Tiranë”, “ALSSH Tiranë”, Bankën që është zgjedhur për transferim dhe numrin e llogarisë që është hapur për këtë qëllim.

Ju faleminderit !

Përshëndetje,

Sa i takon kërkesës lidhur me kërkimin e periudhave të punës, për efekt të përfitimit të pensionit të pleqërisë, ju informojmë si më poshtë ;

* Në zbatim të Ligjit nr. 7703, datë 11.5.1993 “Për sigurimet shoqërore në Republikën e Shqipërisë”, të ndryshuar, dhe akteve të tjera nënligjore në zbatim të tij, kërkimi i periudhave të punës, në rastet kur mungon dokumentacioni i vjetërsisë në punë, (librezë pune), është detyrim i strukturave Rajonale të Sigurimeve Shoqërore.

Brenda 45 ditëve nga momenti që një person aplikon, deklaron dhe dorëzon dokumentacionin e kërkuar për pension pleqërie,**strukturat përgjegjëse të sigurimeve shoqërore, kryejnë verifikimet e duhura bazuar në deklarimet dhe dokumentacionin e të interesuarit, dhe shprehen me vendim në lidhje me vendimin e caktimit të pensionit të pleqërisë dhe llogaritjen e tij.**

* Nga data 1 maj 2022, në zbatim të VKM nr. 252, datë 29.04.2022 “Për procedurat e ofrimit të shërbimeve online nga institucionet shërbimofruese dhe për metodologjinë e monitorimit e të kontrollit të veprimtarisë administrative të ofrimit të tyre”, të gjitha aplikimet për shërbimet që ofron Instituti i Sigurimeve Shoqërore realizohen vetëm online, në platformën e-Albania.

Në mënyrë që i interesuari ta ketë më të lehtë gjetjen e shërbimit, mund ta kërkojë atë në faqen zyrtare të Institutit të Sigurimeve Shoqërore, në Rubrikën APLIKIME ONLINE NË E-ALBANIA, të përzgjedhë shërbimin dhe më pas të hyjë me të dhënat e tij në e-Albania.

* **Hapat e procedures**

- Identifikohuni si qytetar në portalin e-Albania

- Zgjidhni shërbimin "Aplikim për pension pleqërie, suplementar pilot, suplementar lundrues i nëndetëseve apo suplementar për akademik"

- Klikoni butonin "Përdor";

- Përzgjidhni llojin e pensionit për të cilën do të parashtroni kërkesën për përfitim; **(Përzgjidhni me tik “Pension pleqërie, sipas ligjit nr.7703/1993, i ndryshuar”**

- Plotësoni formularin elektronik me të dhënat e nevojshme mbi periudhat e punësimit, marrëdhëniet financiare si dhe përfitimeve të tjera të nevojshme;

**Në formularin elektronik që do të plotësohet, do të deklarohen saktë të gjitha periudhat e punësimit, ndërmarrjet apo institucionet ku ka punuar i interesuari.**

**- Bëni shënime në rubrikën “Shënime të aplikantit” (sqarime që i vlerësoni të nevojshme për dhënien e informacionit të vlefshëm lidhur me periudhat e punësimit apo të dhëna të tjera);**

- Klikoni butonin “Dërgo” në fund të formularit.

- Dokumentet origjinale që i keni bashkëlidhur gjatë aplikimit duhet të dërgohen me postë pranë DRSSH përkatëse.

Ju lutem mbani në konsideratë që zarfi i përcjelljes së këtyre dokumenteve të shoqërohet me numrin e aplikimit.
**Koha e nevojshme e marrjes së shërbimit**
45 ditë
**Periudha e vlefshmërisë**
1 vit
**Kostot**
Pa pagesë
**Më shumë**
Për çdo pyetje apo paqartësi mbi përdorimin e shërbimit mund të kontaktoni në adresën helpdesk@e-albania.al.

Ju faleminderit !

Përshëndetje,

Kërkesa juaj për informacion lidhur me “Personat me Aftësi të Kufizuar”, është adresuar gabimisht tek Instituti i Sigurimeve Shoqërore.

Kjo kërkesë duhet t’i adresohet Fondit të Sigurimit të Detyrueshëm të Kujdesit Shendetësor (FSDKSH) si dhe Shërbimit Social Shtetëror, nga i cili, përfitojnë pagesë sociale, personat me aftësi të kufizuar dhe kujdestarët e personave me aftësi të kufizuar, që janë nën moshën kontibutive dhe nuk derdhin kontribute në skemën e sigurime shoqërore.

Nga skema e sigurimeve shoqërore përfitojnë pension invaliditeti dhe të ardhura shtesë për përkujdesje, personat e siguruar të cilët bëhen të paaftë për punë dhe kanë plotësuar periudhën minimale të sigurimit, sipas nenit 35, 36, 37 dhe 38, të ligjit 7703, datë 11.05.1993 "Për sigurimet shoqërore në republikën e shqipërisë" (i ndryshuar).

Ju falenderojmë për mirëkuptimin !

Përshëndetje,

E interesuara Lutfije Taci, i është drejtuar DRSSH Elbasan, me aplikimin online të datës 15.09.2023, duke kërkuar shërbimin “Kërkesë për pension të parakohshëm ushtarak sipas ligjit nr. 10142”, me pretendimin se ka plotësuar kushtet për të përfituar pension shtetëror suplementar sipas ligjit nr.8097, datë 21.03.1996.

Me aplikimin nline të datës 16.11.2023, kërkuesja i është drejtuar sërish shërbimit “Kërkesë për pension të parakohshëm ushtarak sipas ligjit nr. 10142”, duke kërkuar “pension shtetëror suplementar familjar”.

Pas refuzimit të kërkesës nga DRSSH Elbasan, kërkuesja i është drejtuar Komisionit Rajonal të Ankimit Elbasan, me objekt nenin 33 të ligjit nr. 4171, datë 13.09.1966.

KRA Elbasan me vendim nr.310 dt.19.12.2023 ka vendosur *“mosshqyrtimin e kërkesës”*.

Kërkuesja pretendon të përfitojë pension familjar suplementar, të rrjedhur nga i ati Tafil Suta, i cili është ndarë nga jeta më datë 05.07.1988.

Sipas nenit 33 të ligjit nr. 4171, datë 13.09.1966, “Pensioni për merita të veçanta”

*Personat që kanë marrë pjesë në lëvizjen e rilindjes kombëtare në lëvizjen popullore në lëvizjen nacinalçlirimtare ose në përpjekjet jashtë shtetit për çështjen antifashiste dhe kanë merita të veçanta, ai dhe personat që janë shquar në lëmin e shkencave, teknikës, kulturës, arteve dhe në veprimtari shtetërore, shoqërore dhe ekonomike, kanë të drejtë për pension për merita të veçanta kur bëhen të paaftë për punë, ose kur mbushin moshën burrat 55 vjeç dhe gratë 50 vjeç.*

*Pensioni për merita të veçanta u jepet edhe anëtarëve të familjeve të personave që përmenden në këtë nen pas vdekjes së këtyre.*

*Këto pensione caktohen dhe hiqen nga Këshilli i Ministrave*

Sipas nenit 12 të ligjit nr. 8097, datë 21.03.1996, “Për pensionet shtetërore suplementare të personave që kryejnë funksione kushtetuese dhe të punonjësve të shtetit”,

*Përfitojnë pensione familjare nga personi që vdes dhe që përfitonte ose kishte kushtet për pension shtetëror suplementar sipas këtij ligji, këta persona në ngarkim:*

*- bashkëshorti pasjetues,*

*- jetimi*

*dhe kur kanë plotësuar kushtet për pension familjar sipas ligjit për sigurimet shoqërore*

Sipas nenit 41 të ligjit nr. 7703, datë 11.05.1993, i ndryshuar, *kanë të drejtë të marrin pension familjar, personat që janë në ngarkim të personit që vdes, i cili kishte kushte për përfitimin e njërit nga llojet e pensioneve ose merrte pension.*

Kërkuesja nuk ka kërkuar asnjëherë pension familjar, nga i ati i vdekur dhe nuk ka paraqitur dokumenta nëse ka qenë në ngarkim të tij, në momentin që ai është ndarë nga jeta.

Sipas nenit 20 të Ligjit Nr.10 142, datë 15.5.2009, *pensioni suplementar familjar llogaritet në bazë të pensionit suplementar mujor, që kishte ose i takonte të merrte i ndjeri/e ndjera dhe është 50 për qind për bashkëshortin/bashkëshorten e ve dhe 25 për qind për çdo jetim, dhe përfitohet nga prindi ose pjesëtar tjetër të familjes në ngarkim, por kërkuesja nuk ka paraqitur asnjë dokument nëse në momentin e ndarjes nga jeta e të atit Tafil Suta, ka qenë në ngarkim të tij.*

Ligji Nr.10 142, datë 15.5.2009, ka hyrë në fuqi më datë 01.07.2009 dhe nuk i shtrin efektet para kësaj date.

Lidhur me kërkesën për “vërtetim pensioni social” apo vërtetim pensioni suplementar”, kërkuesja nuk është në përfitim të asnjërit prej këtyre përfitimeve, pasi është në përfitim të pensionit të pleqërisë prej datës 29.01.1999.

**12.07.2024**

Përshëndetje!

Në vijim është parashikimi i dispozitave lidhur me pensionin e posaçëm:

Në nenin 5, të ligjit nr. 7703, datë 11.05.1993, të ndryshuar, është përcaktuar e drejta për përfitimin e pensioneve të posaçme shtetërore apo të shtesës së pensionit të posaçëm shtetëror mbi pensionin që përfitohet nga sigurimet shoqërore. Kushtet e përfitimit, shuma dhe procedura për dhënien e tyre, përcaktohen nga Këshilli i Ministrave, shpenzimet mbulohen nga Buxheti i Shtetit, ndërsa administrimi bëhet nga Instituti i Sigurimeve Shoqërore.

Pika 4, e Vendimit të Këshillit të Ministrave nr. 429, datë 12.9.2002 *“Për kushtet e përfitimit, shumën dhe procedurën e dhënies së pensioneve të posaçme shtetërore dhe të shtesave të pensioneve të posaçme shtetërore”*, të ndryshuar, parashikon:

*“Kërkesa për përfitimin e pensionit të posaçëm shtetëror ose shtesës së pensionit të posaçëm shtetëror bëhet nga i interesuari ose nga organizatat a shoqatat, nëpërmjet këshillit të qarkut të vendbanimit të personit të propozuar, ministrave përkatës, Kryeministrit, Kryetarit të Kuvendit ose Presidentit.*

*Këshilli i qarkut, Ministri, Kryeministri, Kryetari i Kuvendit ose Presidenti, pasi shqyrtojnë kërkesën dhe dokumentacionin shoqërues, i propozojnë Këshillit të Ministrave, me vendim të argumentuar, dhënien e pensionit të posaçëm shtetëror ose shtesës së pensionit të posaçëm shtetëror. Vendimi i paraqitet Këshillit të Ministrave, së bashku me dokumentacionin që kërkohet sipas këtij vendimi. Kur kërkesa nuk vlerësohet si e drejtë, i kthehet kërkuesit, e shoqëruar me argumentet përkatëse.*

*Ministri, Kryeministri, Kryetari i Kuvendit ose Presidenti mund të propozojnë drejtëpërdrejtë, me nismën e tyre, pavarësisht nga mosparaqitja e kërkesës së të interesuarit, dhënien e pensionit të posaçëm shtetëror ose shtesës së pensionit të posaçëm shtetëror, personave që vlerësohen se plotësojnë kriteret ligjore.”*

Pika 4 e vendimit të sipërcituar parashikon:*“Pensioni, data e fillimit të pensionit të posaçëm shtetëror ose shtesës së pensionit të posaçëm shtetëror caktohen me vendim individual të Këshillit të Ministrave”.*

Në nenin 41 të ligjit nr. 7703, datë 11.05.1993, i ndryshuar, përcaktohet shumë qartë se të drejtën e përfitimit të pensionit familjar, e kanë personat, apo personi, të cilët kanë qenë apo janë në ngarkim të person që vdes, në momentin që ky person ndërron jetë.

I ndjeri Tafil Suta, i ati i kërkueses, ka ndërruar jetë në vitin 1988 dhe zj. Lutfije Taçi, nuk ka kërkuar asnjëherë pension familjar për shkak të ndarjes nga jeta të babait të saj, nuk ka paraqitur certifikatë të përbërjes familjare, për të konfirmuar se në vitin 1988 kur i ati, i ndjeri Tafil Suta, ka ndërruar jetë, ajo ka bashkëjetuar me të.

Lidhur me kërkesën e përsëritur për “*Vërtetim pozitiv për pension suplementar familjar/posaçëm shtetëror,* zj. Lutfije Taçi, nuk është në përfitim të pensionit suplementar familjar sipas ligjit Nr.10 142, datë 15.5.2009, nuk është në përfitim të pensionit familjar sipas ligjit nr. 8097, datë 21.03.1996, “Për pensionet shtetërore suplementare të personave që kryejnë funksione kushtetuese dhe të punonjësve të shtetit”.

Ditë të mbarë !

22.07.2024